*Projekts*

LATVIJAS REPUBLIKAS MINISTRU KABINETS

2016. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2011.gada 30.augusta noteikumos Nr.685** ”**Rezidentu sadales un rezidentūras finansēšanas noteikumi**”

Izdoti saskaņā ar

Ārstniecības likuma 57.pantu

1. Izdarīt Ministru kabineta 2011.gada 30.augusta noteikumos Nr.685 ”Rezidentu sadales un rezidentūras finansēšanas noteikumi” (Latvijas Vēstnesis, 2011, 140 nr.; 2013, 122 nr.) šādus grozījumus:

1.1. izteikt 4. un 5.punktu šādā redakcijā:

”4. Veselības ministrija katru gadu līdz 1.aprīlim apstiprina rezidentu vietu skaitu sadalījumā pa specialitātēm un indikatīvi nosaka rezidentu vietu skaitu sadalījumā pa specialitātēm turpmākiem diviem gadiem, kas var tikt precizēts attiecīgajā gadā.

5. Augstskolu, kuras īsteno augstāko profesionālo studiju programmu ārsta profesionālās kvalifikācijas iegūšanai (turpmāk – augstskola), vienotā uzņemšanas komisija (turpmāk – uzņemšanas komisija) katru gadu līdz 8.jūlijam organizē rezidentūras pretendentu pieteikšanos rezidentūras studiju programmās saskaņā ar šo noteikumu [4.punktu](http://m.likumi.lv/doc.php?id=235421#p4) apstiprinātajās specialitātēs un iesniedz Veselības ministrijā rezidentūras pretendentu sarakstu.”;

1.2. papildināt noteikumus ar 5.1 punktu šādā redakcijā:

”5.1 Uzņemšanas komisija, organizējot rezidentūras pretendentu atlasi atklātā un vienlīdzīgā konkursā atbilstoši uzņemšanas noteikumos noteiktajiem kritērijiem, pie līdzvērtīgiem rezultātiem dod priekšroku tiem rezidentūras pretendentiem, kuriem atbilstoši šo noteikumu 4.punktā noteiktajām specialitātēm ir noslēgta vienošanās ar pašvaldību vai valsts vai pašvaldības ārstniecības iestādi, kas sniedz no valsts budžeta apmaksātus veselības aprūpes pakalpojumus ārpus Rīgas par darba tiesisko attiecību uzsākšanu attiecīgajā ārstniecības iestādē ārpus Rīgas pēc rezidentūras programmas beigšanas, ja šajā vienošanās norādītās darba tiesiskās attiecības tiks nodibinātas tajā specialitātē, uz kuras rezidentūras studiju programmu rezidentūras pretendents ir pieteicies.”;

1.3. aizstāt 6.punktā vārdu „augstskolā” ar vārdiem „uzņemšanas komisijā”;

1.4. izteikt 7.punktu šādā redakcijā:

”7. Rezidentūras pretendents saskaņā ar šo noteikumu 5.punktu var pieteikties pretendēšanai kopā uz ne vairāk kā divām specialitātēm vienā vai dažādās augstskolās, un, piesakoties uz divām specialitātēm vienā augstskolā, pretendents norāda izvēles prioritāti.”;

1.5. papildināt noteikumus ar 8.1punktu šādā redakcijā:

”8.1Uzņemšanas komisija organizē rezidentūras pretendentu uzņemšanu rezidentūras studiju programmās saskaņā ar šo noteikumu [8.punktu](http://m.likumi.lv/doc.php?id=235421#p4)  apstiprināto rezidentu vietu sadalījumu starp augstskolām un iesniedz Veselības ministrijā rezidentūras uzņemšanas rezultātus pa specialitātēm, ietverot informāciju par uzņemtajiem rezidentiem, kuriem ir noslēgta šo noteikumu 5.1punktā minētā vienošanās.”;

1.6. papildināt noteikumus ar 18.1punktu šādā redakcijā:

”18.1Papildus finansējuma avots rezidentu apmācībai kārtējam gadam ir augstskolu iepriekšējā gada finansējuma atlikums, ja tāds ir izveidojies pēc galīgo norēķinu veikšanas par iepriekšējo gadu.”;

1.7. papildināt noteikumus ar 19.1punktu šādā redakcijā:

”19.1 Augstskolu un ārstniecības iestāžu līgumos papildus iekļauj arī augstskolas un ārstniecības iestādes sadarbības principus rezidentu apmācības jautājumā.”;

1.8. izteikt 28.punktu šādā redakcijā:

”28. Persona, kuras apmācība rezidentūrā finansēta no valsts budžeta līdzekļiem, pēc rezidentūras beigšanas turpmākos trīs gadus normālā darba laika ietvaros (tai skaitā, skaitot to summāri) strādā:

28.1. attiecīgajā ārstniecības personas specialitātē Latvijas Republikas teritorijā publiskas personas izveidotā ārstniecības iestādē, ģimenes ārsta praksē, Veselības inspekcijā vai Slimību profilakses un kontroles centrā;

28.2. attiecīgajā ārstniecības personas specialitātē Latvijas Republikas teritorijā ārstniecības iestādē, ar kuru ir noslēgta šo noteikumu 5.1 punktā minētā vienošanās vai pašvaldības norādītajā ārstniecības iestādē, ja šo noteikumu 5.1 punktā minētā vienošanās ir noslēgta ar pašvaldību.”;

1.9. svītrot 29. un 30.punktu;

1.10. izteikt 31. un 32.punktu šādā redakcijā:

”31. Veselības ministrija, pārbaudot personas atbilstību šo noteikumu 28.punktā minētajām prasībām, pieprasa informāciju no šādām iestādēm:

31.1.no Veselības inspekcijas – Ārstniecības personu un ārstniecības atbalsta personu reģistra;

31.2. no šo noteikumu 28.punktā minētās iestādes.”;

32. Ja persona pēc rezidentūras beigšanas nepilda šo noteikumu 28. punktā minētos nosacījumus (izņemot gadījumus, ja vienošanās tiek izbeigta no personas neatkarīgu iemeslu dēļ), ir izslēgta no studējošo saraksta nesekmības dēļ vai pārtrauc apmācību rezidentūrā no augstskolas neatkarīgu iemeslu dēļ, Veselības ministrija pieņem lēmumu par rezidenta apmācībai izlietoto valsts budžeta līdzekļu atmaksu.”;

1.11. papildināt noteikumus ar 39.1, 39.2 un 39.3 punktu šādā redakcijā:

”39.1 Veselības ministrija, izvērtējot iepriekšējā gada otrā pusgada pārskatu informāciju (faktiskos finansējuma atlikumus un faktiski apmācīto rezidentu izpildi otrajā pusgadā), var palielināt augstskolas mēneša finansējuma apjomu un attiecīgi veikt ieturējumu citas augstskolas mēneša finansējuma apjomā, nemainot kopējās šo noteikumu 9.punktā minēto līgumu kopsummas, ja kādai no augstskolām pēc galīgo norēķinu veikšanas par iepriekšējo gadu ir izveidojies finansējuma deficīts, bet citai finansējuma pārpalikums.

39.2 Veselības ministrija, izvērtējot kārtējā gada pirmā pusgada pārskatu informāciju (faktiskos finansējuma atlikumus un faktiski apmācīto rezidentu izpildi pirmajā pusgadā), var veikt grozījumus šo noteikumu 9.punktā minētajos līgumos, pārdalot finansējumu starp augstskolām pēc faktiski apmācāmo rezidentu skaita un šim mērķim nepieciešamajiem līdzekļiem, atbilstoši kārtējā gada pirmā pusgada rezultātiem. Grozījumi šo noteikumu 9.punktā minētajos līgumos tiek veikti uz 1.septembri.

39.3 Atbilstoši šo noteikumu11.5.apakšpunktā minēto ārstniecības iestāžu, ar kurām tiek slēgts līgums par rezidentu apmācību (izņemot Veselības ministrijas padotībā esošo budžeta iestāžu, ar kurām tiek slēgts sadarbības līgums par rezidentu apmācību), otrā pusgada pārskatos par rezidentu apmācībai piešķirto finanšu līdzekļu izlietojumu sniegtajai informācijai, ja uz gada noslēgumu tām kontā ir palicis neizmantots finansējums, kas bija paredzēts rezidentu apmācībai, tad:

39.31.ja ar šo ārstniecības iestādi nākamajā gadā noslēgtais līgums par rezidentu apmācību turpinās, tad finansējums paliek ārstniecības iestādes kontā kā avansa maksājums nākamā gada rezidentu apmācības finansēšanai;

39.32. ja ar šo ārstniecības iestādi nākamajā gadā līgums par rezidentu apmācību netiek slēgts, tad ārstniecības iestāde mēneša laikā pēc ārstniecības iestāžu otrā pusgada pārskata par rezidentu apmācībai piešķirto finanšu līdzekļu izlietojumu iesniegšanas neizmantoto finansējumu atskaita atpakaļ augstskolas kontā.”;

1.12. izteikt 41., 42. un 43.punktu šādā redakcijā:

”41. Personas, kuras uzsākušas rezidentūras studijas līdz 2011.gada 30.augustam pēc rezidentūras beigšanas turpmākos trīs gadus strādā Latvijas Republikas teritorijā ārstniecības iestādē, kura ir noslēgusi līgumu ar Nacionālo veselības dienestu par valsts apmaksātu veselības aprūpes pakalpojumu sniegšanu vai kura veselības aprūpes pakalpojumus sniedz ārpus Rīgas. Ja persona nepilda šajā punktā minētās prasības, nesekmīgi apgūst apmācības programmu vai pārtrauc apmācību rezidentūrā no augstskolas neatkarīgu iemeslu dēļ, tā atmaksā saņemtos valsts budžeta līdzekļus saskaņā ar augstskolas un attiecīgās personas noslēgtā līguma nosacījumiem. Veselības ministrija pieņem lēmumu par rezidenta apmācībai izlietoto valsts budžeta līdzekļu atmaksu. Maksājumus veic katru mēnesi, gada laikā atmaksājot ne mazāk kā piekto daļu no kopējās rezidenta apmācībai izlietoto valsts budžeta līdzekļu summas. Pēc maksājuma saņemšanas Veselības ministrija atmaksātos valsts budžeta līdzekļus ieskaita valsts budžeta ieņēmumos.

42. Personas, kuras uzsākušas rezidentūras studijas laika posmā no 2011.gada 30.augustam līdz 2016.gada 1.aprīlim vismaz 36 kalendāra mēnešus piecu gadu laikā pēc rezidentūras beigšanas gūst ienākumus Latvijas Republikā un ir iedzīvotāju ienākuma nodokļa maksātāja no darba algas vai saimnieciskās darbības ar nosacījumu, ka iedzīvotāju ienākuma nodokļa aprēķinātais apmērs ir vismaz 30 % no valsts budžeta izmaksām par personas apmācību, kuru Veselības ministrija aprēķina saskaņā ar šo noteikumu [33.punktu](http://m.likumi.lv/doc.php?id=235421#p33). Šajā punktā minēto piecu gadu periodu pagarina par laikposmu, kurā persona saņem maternitātes, paternitātes un vecāku pabalstu, ja persona šajā laikā negūst ienākumus no darba algas.

43. Veselības ministrija, pārbaudot personas atbilstību šo noteikumu 42.punktā minētajām prasībām, kā arī nosakot šo noteikumu [42.punktā](http://m.likumi.lv/doc.php?id=235421#p30) minēto laikposmu, pieprasa informāciju no šādām iestādēm:

43.1. no Valsts ieņēmumu dienesta – par personas ienākuma nodokļa maksājuma periodu un tā apmēru;

43.2. no Valsts sociālās apdrošināšanas aģentūras – par šo noteikumu [42.punktā](http://m.likumi.lv/doc.php?id=235421#p30) minēto pabalstu saņemšanas laikposmu.”

1.13.Papildināt noteikumus ar 43.1, 43.2 un 43.3 punktu šādā redakcijā:

„43.1 Ja persona pēc rezidentūras beigšanas nepilda šo noteikumu 42.punktā minētos nosacījumus, ir atskaitīta no augstskolas nesekmības dēļ vai pārtrauc apmācību rezidentūrā no augstskolas neatkarīgu iemeslu dēļ, Veselības ministrija pieņem lēmumu par rezidenta apmācībai izlietoto valsts budžeta līdzekļu atmaksu saskaņā ar šo noteikumu prasībām.

43.2 Uz šo noteikumu 42.punktā minēto personu neattiecas šo noteikumu 42.punktā ietvertās prasības, ja persona pēc rezidentūras beigšanas turpmākos trīs gadus strādā šo noteikumu 28.1.punktā minētajās iestādēs.

43.3 Noteikumu 5. un 7.punkts piemērojams ar 2017.gada 1.janvāri. Līdz 2016.gada 31.decembrim rezidentūras pretendentu pieteikšanos rezidentūras studiju programmās realizē katra augstskola. Ja rezidentūras studiju programmu piedāvā visas augstskolas, rezidentūras pretendents var pieteikties katrā augstskolā. Šādā gadījumā rezidentūras pretendents katrai augstskolai nosaka savu izvēles prioritāti. Rezidentūras pretendents zaudē tiesības pretendēt uz rezidentūras studiju programmu, ja tas ir noteicis vienādu izvēles prioritāti vismaz divu augstskolu rezidentūras studiju programmām.”.

2.Noteikumi stājas spēkā 2016.gada 1.aprīlī

Ministru prezidents Māris Kučinskis

Veselības ministrs Guntis Belēvičs

Iesniedzējs: Veselības ministrs Guntis Belēvičs

Vīza: Valsts sekretāre Solvita Zvidriņa

21.03.2016. 14:18

1 298

D.Roga

67876093, dace.roga@vm.gov.lv

L.Ābola 67876041

liene.abola@vm.gov.lv

R.Markovska 67876087

ruta.markovska@vm.gov.lv